בית הקברות הצבאי אנפידאוויל

אנפידאוויל (למפת תוניסיה מוגדלת)   תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכון אנפידאוויל (למפת תוניסיה רגילה)   תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכון אנפידאוויל בית הקברות הצבאי אנפידאוויל (באנגלית: Enfidaville War Cemetery) הוא בית קברות צבאי בריטי הנמצא בעיירה אנפידאוויל שבצפון-מזרח תוניסיה. הוא הוקם בשנת 1943, וכיום טמונים בו 1,551 חללים שנהרגו במלחמת העולם השנייה. ערך מורחב – המערכה בתוניסיה לאחר ניצחונה על הגרמנים בקרב אל-עלמיין השני בנובמבר 1942 תקפה הארמייה הבריטית השמינית מערבה ממצרים אל תוך לוב והגיעה לגבול לוב-תוניסיה בינואר 1943. במקביל, נחתו כוחות בריטיים ואמריקניים באלג'יריה ובמרוקו במבצע לפיד בנובמבר 1942. עוד באותו חודש הם חדרו אל תוך תוניסיה ממערב ושם נבלמו, לאחר שהגרמנים הזרימו תגבורות לתוניסיה. במרץ 1943 פרצה הארמייה השמינית לתוך תוניסיה והתקדמה צפונה, וגם כוחות בעלות הברית במערב תוניסיה חידשו את התקדמותם. תוך כדי קרבות עזים נדחקו הכוחות הגרמניים והאיטלקיים בתוניסיה אל צפון-מזרח המדינה, עד לכניעתם ב-13 במאי 1943. העיירה אנפידאוויל (זהו שמה הצרפתי; שמה הערבי הוא א-נפידה – النفيضة) שוכנת בקרבת חופה המזרחי של תוניסיה, כ-100 ק"מ דרומה לעיר תוניס וכ-40 ק"מ מצפון לעיר סוסה. במקום זה הואטה בשלהי אפריל 1943 התקדמות הארמייה השמינית צפונה עקב התנגדות גרמנית חזקה, ומתחם ההגנה הגרמני שליד העיירה הובקע ונכבש על ידה רק ב-12 במאי. מתחם בית הקברות שוכן במערבה של העיירה. הוא בתבנית מלבן ששטחו כ-10 דונם. שבילים מרכזיים רחבים, לאורך המלבן ולרוחבו, מחלקים אותו לארבעה אזורים שבהם שמונה חלקות קבורה בסך הכל. בכל שטח המתחם נטוע דשא והוא משופע בעצים. במרכז בית הקברות ניצבת "אבן הזיכרון" (Stone of Rememberance) דמוית המזבח - מרכיב מסורתי בבתי הקברות הצבאיים הבריטיים. חרות עליה פסוק מספר בן סירא: Their Name Liveth for Evermore ("שמם יחיה לדור ודור" – בן סירא, מד, יג). מולה, בנקודה הנגדית לכניסה לבית הקברות, ניצב מרכיב מסורתי נוסף - צלב ההקרבה (Cross of Sacrifice).‏ בית הקברות במתכונתו הקבועה תוכנן על ידי האדריכל האנגלי סר יוברט וורת'ינגטון (Hubert Worthington)‏ והוקם על ידי ועדת חבר העמים לקברי מלחמה. כיום קבורים בבית הקברות 1,551 חללים. 88 מהקברים בו הם קברי אלמונים. חיילים אלו – בריטים, אוסטרלים וניו זילנדים – נהרגו ברובם בשלבים הסופיים של הלחימה בתוניסיה ממרץ ועד מאי 1943. אחד מחללים אלו עוטר בעיטור צלב ג'ורג' - אחד משני העיטורים הגבוהים ביותר של בריטניה: הצנחן טוראי צ'ארלס אלפרד דאנקן, בן 23, נהרג ב-10 ביולי 1943 כשהטיל עצמו על רימון יד חי שנפל בתוך קבוצה של חיילים. בבית הקברות קבור הבריגדיר פרדריק קיש, יהודי, מוותיקי מלחמת העולם הראשונה ומבכירי התנועה הציונית, שבשנות העשרים אף התגורר בארץ ישראל. הוא שימש כקצין ההנדסה של הארמייה השמינית כאשר נהרג בתוניסיה באפריל 1943, בגיל 55. הוא ככל הנראה הקצין הבכיר ביותר הקבור בבית הקברות. פיטר יאנג, מלחמת העולם, 1939-1945, תל אביב: מערכות, 1969 Philip Longworth (1985), The unending vigil, London: Leo Cooper אתר ועדת חבר העמים לקברי מלחמה. בית הקברות הצבאי והאנדרטה האמריקניים בצפון-אפריקה מדיה וקבצים בנושא בית הקברות הצבאי אנפידאוויל בוויקישיתוף עמוד בית הקברות באתר ועדת חבר העמים לקברי מלחמה Commonwealth War Cemetery, Enfida, Tunisia, סרטון באתר יוטיוב יאנג, עמ' 214-223. צלב ההקרבה מוצב בכל בית עלמין צבאי בריטי (בממדים שונים, בהתאם לגודלו של האתר), ואילו אבן הזיכרון מוצבת רק בבתי הקברות שיש בהם מספר גדול יחסית של קברים. Longworth, p.211. צ'ארלס אלפרד דאנקן, באתר "Find a Grave" (באנגלית) דרגה זו מקבילה לדרגת תת-אלוף בצה"ל.